Vlastníte byt alebo plánujete jeho kúpu? Potom by ste sa mali zamyslieť aj nad ochranou vašej nehnuteľnosti pred neočakávanými udalosťami. Nikdy totiž neviete či práve do vašich okien neudrie blesk alebo vlastnou chybou nevytopíte susedov. Byť poistení pred neočakávanými udalosťami preto nikdy nie je na škodu.
Pozreli sme sa teda na možnosti poistenia bytu od viacerých slovenských poisťovní. S najlepšími známkami skončila ČSOB Poisťovňa, no široké možnosti poistenia nájdete aj vďaka online porovnaniu poistenia Netfinancie.sk.
Poistenie bytu v rámci komplexného poistenia s domácnosťou i samostatne.
Nezávislý online porovnávač, ktorý vám po zadaní vstupných údajov porovná všetky poisťovne na trhu.
Zaujíma možnosť poistenia bytu s atraktívnymi možnosťami pripoistenia.
Najlepšie poistenie domácnosti a poistenie domácnosti recenzie
Colonnade – poistenie rozbitia skla v základnom balíku
Typ: poisťovňa | Online poistenie bytu: áno | Poistenie domácnosti online: áno | Telefonická podpora: áno | Asistenčné služby: nepretržite | Možnosť navštíviť kamennú pobočku: áno
- Poistenie všetkých stavebných súčastí bytu
- Rozbitie skla v základnom balíku
- Možnosť komplexného poistenia majetku
- Zaujímavé pripoistenia
- Vandalizmus za príplatok
ČSOB Poisťovňa ponúka poistenie bytu v rámci komplexného produktu Poistenie bývania. Tu nájdete tri balíky poistenia Klasik, Štandard a Extra. No a už je na vás či si s poistením bytu poistíte i domácnosť alebo nie. Ak sa však rozhodnete pre oboje dostanete zvýhodnenú ponuku.
Nám sa na poistení bytu prostredníctvom ČSOB páči, že rozbitie skiel máte zahrnuté v základnom balíku, čo nie je štandardom. No ak chcete mať poistený i vandalizmus je potrebné, aby ste si priplatili vyšší balík. V rámci ponuky ČSOB Poisťovne nájdete aj široké spektrum pripoistenia. Pozitívne v tomto prípade hodnotíme najmä pripoistenie zvieratka či home-office.
Recenzia netfinancie.sk – najlepší online porovnávač poistenia bytu
Typ: porovnávač | Online poistenie bytu: áno | Poistenie domácnosti online: áno | Telefonická podpora: áno | Dostupnosť podpory: vo vyhradených hodinách | Možnosť navštíviť kamennú pobočku: áno | Mobilná aplikácia: nie
- Rýchly výpočet poistenia bytu
- Prehľadné porovnanie ponuky poisťovní
- Široká ponuka poistných produktov
- Možnosť navštíviť kamennú predajňu
- Telefonická podpora nefunguje nonstop
- Bez mobilnej aplikácie
Ak hľadáte univerzálnu voľbu na poistenie bytu, tak potom najvhodnejším riešením je pre vás navštíviť stránku Netfinancie.sk. Nájdete tu šikovnú kalkulačku, ktorá vám po zadní vstupných údajov vygeneruje najlepšie poistenie bytu.
Navyše všetky údaje zoradí do prehľadnej tabuľky. Takže ponuky ich všetkých zazmluvnených poisťovní vidíte hneď a pokope. No a ak radi uzatvárate poistky osobne môžete navštíviť aj ich kamennú pobočku v Pezinku.
Recenzia Colonnade poisťovne – krytie do 100% poistnej sumy
Typ: poisťovňa | Online poistenie bytu: áno | Poistenie domácnosti online: áno | Telefonická podpora: áno | Dostupnosť podpory: nepretržite | Možnosť navštíviť kamennú pobočku: áno
- Poistenie bytu a domácnosti na 1 zmluve
- Všetky riziká kryje do 100%
- Happy Hypo
- Široké pripoistenia
- Bez mobilnej aplikácie
Poistenie bytu ponúka vo svojom produkte Viva aj poisťovňa Colonnade. V rámci základného poistného krytia ponúka štandardné riziká ako tepelné čerpadlo či odkvapový systém. Nám sa však páči, že všetky riziká poisťovňa kryje na 100% bez nutnosti spoluúčasti.
Ďalej vítame i produkt Happy Hypo, ktorý uhrádza hypotekárne splátky až 6 mesiacov, pokiaľ váš byt nie je možné obývať viac ako 15 dní v mesiaci. Menší nedostatok však vidíme v tom, že poisťovňa nemá žiadnu mobilnú aplikáciu.
Recenzia poisťovne Kooperativa – vlastné nastavenie poistných limitov
Typ: poisťovňa | Online poistenie bytu: áno | Poistenie domácnosti online: áno | Telefonická podpora: áno | Dostupnosť podpory: nepretržite | Možnosť navštíviť kamennú pobočku: áno
- Zľava 10% pri poistení bytu minimálne 3 roky
- Zľava na iné produkty
- Vlastné nastavenie výšky limitov krytia
- Poistenie i bez spoluúčasti
- Rozbitie skla a vandalizmus len vo vyšších balíkoch
- Asistenčné služby len v najvyššom balíku
Kooperativa poistenie bytu rozdelila do troch balíkov Prima, Optimum a Excelent. Tie sa na seba postupne nabaľujú a vy si pri nich okrem základného krytia môžete limity navýšiť podľa osobných preferencií.
Menej sa nám však páči fakt, že asistenčné služby či rozbitie skla sa nachádzajú len vo vyšších balíkoch. Ak o nich budete mať záujem v rámci balíka Prima budete si ich musieť separátne priplatiť.
Recenzia poisťovňa Uniqa – všetky dôležité riziká v základnom balíku
Typ: poisťovňa | Online poistenie bytu: áno | Poistenie domácnosti online: áno | Telefonická podpora: áno | Dostupnosť podpory: nepretržite | Možnosť navštíviť kamennú pobočku: áno
- Všetky dôležité krytia v základnom balíku
- Bez nutnosti spoluúčasti
- 30% zľava pri online poistení
- Bez mobilnej aplikácie v slovenčine
Poistenie majetku v poisťovni Uniqa ponúka až tri rôzne produkty poistenia bytu– Domov & Bezpečie, Domov & Šťastie a Domov IN. Nám sa páči, že už v základnom balíku nájdete všetky dôležité krytia.. Vítame tiež, že ak v Uniqa poisťovni uzavriete poistenie online dostanete automaticky zľavu 30%.
Poistenci tiež bez pochýb uvítajú, že Uniqa nevyžaduje spoluúčasť. No menší nedostatok vidíme, že poisťovňa nefunguje v rámci mobilných aplikácií v slovenčine.
Porovnanie poistenia bytu
|Názov||Poistenie domu/ poistenie bytu||Naše hodnotenie|
|ČSOB Poisťovňa||Áno /Áno||Asistenčné služby a rozbitie skla dostanete pri poistení bytu v základnom balíku.||Dojednať poistenie|
|Netfinancie.sk||–||Univerzálne riešenie v prípade poistenia bytu, kde môžete porovnať ponuku jednotlivých poisťovní.||Dojednať poistenie|
|Colonnade||Áno /Áno||Zaujímavé možnosti pripoistenia ako Hypo Happy, kedy pre poistnú udalosť bude poisťovňa za vás 6 mesiacov splácať hypotéku.||Dojednať poistenie|
|Kooperativa||Áno /Áno||Poistenie bytu v troch balíkoch, pri ktorých si môžete upraviť výšku limitov krytia.||Dojednať poistenie|
|Uniqa||Áno /Áno||Ponuka poisťovne Uniqa vám byt poistí proti všetkým dôležitým rizikám už v základnom balíku.||Dojednať poistenie|
Ako vybrať poistenie bytu
Poistenie bytu tak ako aj poistenie domu spadá pod neživotné poistenie v rámci poistenia majetku. V prípade poistenia bytu by ste tak mali uvažovať nad poistením vnútorných častí a inštalácie. Teraz sa pozrieme na to, čo všetko spadá do poistenia bytu, ale aj aký je rozdiel medzi poistením bytu a domácnosti.
Čo predstavuje poistenie bytu
Poistiť byt môže len jeho vlastník. Takže ak ešte stále nebývate vo svojom a ste len nájomník, táto povinnosť prechádza na nájomcu
Poistenie bytu pritom predstavuje poistenie vašej nehnuteľnosti v rámci bytového domu. Poisťovne si pod ňou predstavujú najmä tieto súčasti :
- Vnútorné časti – priečky, vnútorné schodištia, okná a dvere.
- Vnútorné inštalácie bytu – rozvody vody, plynu, elektriny, ústredného kúrenia, kanalizačných odpadov či ďalších ohrievacích a vykurovacích zariadení.
- Spoločné časti bytového domu – najčastejšie schodište.
- Príslušenstvo k bytu – tu sa najčastejšie myslia pivnice, komory a iné priestory, ktoré patria k bytu a máme k ním prístup len vy.
Samozrejme poisťovne aj v rámci tohto produktu myslia na rôzne pripoistenia. Takže ku štandardnému vybaveniu bytu si môžete dojednať ďalšie krytia. K najčastejším patria náklady na demoláciu, sklá, obklady, neónové trubice a markízy. Tiež si môžete poistiť prípady straty nájomného, ak sa byt stane neobývaným.
Pred čím chráni poistenie bytu
Zmyslom poistenia bytu je ochrániť vás majetok pred rôznymi nástrahami. Tie sú viac menej totožné s tými, ktoré hrozia aj iným nehnuteľnostiam a patrí k ním:
- Požiar, výbuch, blesk či náraz alebo zrútenie lietadla.
- Záplava, povodeň, víchrica, krupobitie, zosuv pôdy, pád stromov, lavína a iné živelné pohromy.
- Voda z vodovodného zariadenia.
- Krádež, lúpež a vandalizmus.
- Náraz dopravného prostriedku.
- Dym a prepätie.
Niektoré krytia majú poisťovne zahrnuté v základných balíkoch, iné v rozšírených. Vy si ich vyberajte s ohľadom na vaše bydlisko. Ak bývate v rušnom meste určite si priplaťte za vandalizmus a vlámanie. V rizikových oblastiach, kde vyčíňajú vodné živly zas za povodeň a ďalšie riziká spojené so živlami.
Poistenie bytu vs. poistenie domácnosti
Majte na pamäti, že poistenie bytu sa automaticky nevzťahuje aj na jeho vybavenie, ktoré v ňom máte. Takže v prípade poistenej udalosti vám poisťovňa uhradí iba škody na priečkach či rozvodoch, no nedá vám prostriedky na nové elektrospotrebiče a nábytok.
V tomto prípade sa odporúča uzavrieť komplexné poistenie majetku. To zahŕňa poistenie bytu spolu s vašou domácnosťou. Nájdete ho v rámci poistenia majetku v každej slovenskej poisťovni.
Ako stanoviť poistnú sumu
Pri poistení bytu sa budete musieť i popasovať s otázkou podpoistenia i nadpoistenia. Preto by ste pri uzatváraní poistenej zmluvy mali poznať jeho trhovú hodnotu. Len tak vám v prípade poistnej udalosti vyplatí sumu, ktorá vám pokryje celkové náklady na opravu.
Pretože ak poistná sumu zvolíte príliš nízko, riskujete podpoistenie a teda, že poistné krytie bude vyplatené v nedostačujúcej výške na opravy. Na druhej strane ak udáte vyššiu poistnú sumu ako reálna, hrozí vám zbytočne vysoká poistka. Navyše poisťovňa uhrádza len reálne náklady na opravy.
Vhodný spôsob ako určiť hodnotu bytu je indexácia poistného. To znamená, že poisťovňa zmení poistnú sumu v závislosti od zmeny indexu stavebných prác a materiálov. Samozrejme pri voľbe tohto produktu budete platiť vyššie ročné poistné.
Čo vplýva na cenu poistenia bytu
Na cenu poistenia bytu vplýva niekoľko faktorov:
- Adresa – poisťovňa ju zisťuje kvôli zaradeniu rizikových faktorov – veľké mestá sú vhodné na krádeže a byty v horských oblastiach zas na živly.
- Materiál – pri poistení uvádzate z akého materiálu je postavený bytový dom.
- Poschodie – ak bývate na nadzemnom podlaží predstavujete väčšie riziko ako byt napríklad na druhom či treťom poschodí.
- Veľkosť – čím rozsiahlejší byt máte, tým viac si priplatíte.
- Počet výskytu škôd a živlov za posledných 10 rokov – aj tento parameter vplýva na výšku poistného. Poisťovňa vďaka nemu vie, v ako náročnej oblasti sa vaše bydlisko nachádza.
Cena poistenia bytu
Ako sme už uviedli, cena poistenia bytu závisí od viacerých premenných, do ktorých vstupuje lokalita, podlažie či jeho veľkosť.
Poistenie bytu do 50 €
Ročné poistenie bytu do 50 € uzatvoríte, ak ste vlastníkom menšieho bytu bez veľkej pivnice či garáže. Navyše do poistenia môžete zahrnúť len základné poistné krytia.
Poistka na byt od 50 € do 100 €
Do cenovej kategórie od 50 € do 100 € sa zmestíte s menšími i väčšími bytmi s príslušenstvom v rámci komplexného poistenia majetku. No ak budete chcieť aj špeciálne pripoistenia, môže ročné poistné presiahnuť hranicu 100 €.
Poistenie bytu nad 100 €
Sto a viac eur si budete musieť pripraviť ak chcete poistiť veľkometrážny byt alebo mezonet spolu s luxusným vybavením, garážou a komorou.